Vagonul prototip modernizat de Electroputere VFU Pașcani primește omologarea
Vagonul prototip modernizat la Electroputere VFU Pașcani, parte a unui proiect finanțat prin PNRR, a obținut certificatul CE de examinare de tip, o condiție esențială care atestă conformitatea sa cu specificațiile tehnice de interoperabilitate europene, potrivit unui comunicat emis redacției. Acesta este primul pas către certificarea finală și intrarea oficială în circulație, după obținerea certificatului de punere pe piață de la Autoritatea de Siguranță Feroviară Română.